wickkiey/tamil-wikipedia-markdown huggingface dataset:
# லர்கானா

**லர்கானா** (ஆங்கிலம்: Larkana; உருது : لاڑکانہ ; சிந்தி : لاڙڪاڻو) என்பது பாகிஸ்தானின் சிந்து மாகாணத்தின் வடமேற்கில் அமைந்த லர்கானா கோட்டம் மற்றும் லர்கானா மாவட்டத்தின் நிர்வாகத் தலைமையிடம் மற்றும் நகரமாகும். இந்த நகரத்திற்கு தெற்கே வரலாற்று முக்கியத்துவம் வாய்ந்த சிந்து நதி நகரின் பாய்கிறது. உலகின் பிற நகரங்கள் அல்லது பிராந்தியங்களுடன் ஒப்பிடும்போது அதிக எண்ணிக்கையிலான புனித ஆலம்களின் காரணமாக இது புனித ஆலம் நகரம் என்று அழைக்கப்படுகிறது. இது சிந்து சமவெளி நாகரிக தளமான மொகஞ்ச-தாரோவின் தாயகமாகும். இந்நகரம் பாகிஸ்தானின் 15 வது பெரிய நகரமாகும் .  

இந்த நகரம் லர்கானா மாவட்டத்திற்குள் அமைந்துள்ளது. முன்னர் 'சந்த்கா' என்று அழைக்கப்பட்டது. லர்கானா நகரம் கர் கால்வாயின் தென் கரையில், ஷிகார்பூர் நகருக்கு தெற்கே சுமார் 40 மைல் (64 கி.மீ) தொலைவிலும், மெஹருக்கு வடகிழக்கில் 36 மைல் (58 கி.மீ) தொலைவிலும் அமைந்துள்ளது. 2017 ஆம் ஆண்டு பாகிஸ்தான் மக்கட் தொகை கணக்கெடுப்பின்படி இந்நகரத்தின் மக்கட் தொகை 490,508 ஆகும்.  

## புவியியல்
லர்கானா அட்சரேகை 24 56 '00' மற்றும் தீர்க்கரேகை 67 11 '00' என்ற புவியியல் இருப்பிடத்தில் அமைந்துள்ளது. இது வடமேற்கு சிந்தில் லர்கானா கோட்டத்தில் அமைந்துள்ளது.  

## காலநிலை
லர்கானா கோப்பனின் காலநிலை வகைப்பாட்டின் கீழ் வெப்பமான பாலைவன காலநிலையைக் (BWh) கொண்டுள்ளது. கோடைக்காலத்தில் அதிகப்பட்ச வெப்பநிலை 53&nbsp;°C ஐ எட்டும். குளிர்காலத்தில் வெப்பநிலை −2. C ஆகவும் குறைவதால் குளிர்ச்சியாக இருக்கும்.  

இந்த வெப்பமான காலநிலையினால் உயிரிழப்புகளும் ஏற்பட்டுள்ளன. 2007 ஆம் ஆண்டு சூன் மாதத்தில் கோடைகால வெப்பத்தினால் ஓரிரு பேர் உயிரிழந்தனர். வெப்பமான காலநிலையின் போது நகரத்தில் பலர் வீடுகளிலேயே முடங்கியுள்ளனர். மேலும் சிலர் மயக்கமடைவதாகவும் தகவல்கள் தெரிவிக்கப்படுகின்றன. மே முதல் செப்டம்பர் வரை வெப்பமான நாட்கள் தொடர்கின்றன. அதன்பிறகு பருவமழை பெய்யும். சில நேரங்களில் அருகிலுள்ள பகுதிகளில் வெள்ளப் பெருக்கு ஏற்படும்.  

## போக்குவரத்து
லர்கானா ரயில் நிலையம் நகரின் மையத்தில் அமைந்துள்ளது. இது லர்கானாவை சிந்து மற்றும் பாகிஸ்தானின் மற்ற பகுதிகளுடன் இணைக்கிறது. லர்கானாவிலிருந்து மாகாண தலைநகர் கராச்சிக்கு விவசாய பொருட்களை கொண்டு செல்லவ பாகிஸ்தான் ரயில்வே உதவுகிறது. டோக்ரியிலிருந்து 5 கிலோமீட்டர் தொலைவிலும், லர்கானா நகரின் தெற்கே 28 கி.மீ தூரத்திலும் உள்ள மொகன்-சா-தாரோ அருகே மொகன்சதாரோ விமான நிலையம் அமைந்துள்ளது.  

கராச்சி, இஸ்லாமாபாத் மற்றும் குவெட்டா உள்ளிட்ட நாட்டின் பெரும்பாலான முக்கிய நகரங்களுடன் லர்கானா பேருந்துகள் வழியாக இணைக்கப்பட்டுள்ளது.  

## விளையாட்டுக்கள்
சிந்து விளையாட்டுகளின் பிறப்பிடமாக லர்கனா காணப்படுகின்றது. இங்கு 2009 ஆம் ஆண்டில் 12 வது சிந்து விளையாட்டுகள் நடைப்பெற்றது. இதில் கால்பந்து, சீருடற்பயிற்சி, வளைகோற் பந்தாட்டம், ஜூடோ, கராத்தே, சுவர்ப்பந்து, மேசை வரிப்பந்து, வரிப்பந்து, கைப்பந்து, பளுதூக்குதல் மற்றும் வுஷு போன்ற விளையாட்டுகளும் அடங்கும். பாரம்பரிய விளையாட்டுகளான கோடி கோடி, மலகாரா, மற்றும் வஞ்சவட்டி போன்ற விளையாட்டுக்களும் நடைப்பெறும். லர்கானா நகரம் லர்கானா புல்ஸ் என்ற துடுப்பந்தாட்ட கழகத்தின் தாயகமாகும். லர்கானா வரிபந்து சங்கம் நகரின் வரிப்பந்து திடலில் பல்வேறு நகரங்களைச் சேர்ந்த சிறுவர்களைப் பயிற்றுவிக்கிறது.
# மீனாட்சி சந்திரசேகரன் கலை அறிவியல் கல்லூரி, பட்டுக்கோட்டை



**மீனாட்சி சந்திரசேகரன் கலை மற்றும் அறிவியல் கல்லூரி** மீனாட்சி சந்திரசேகரன் பிள்ளை கல்வி அறக்கட்டளை"யால் 1998-1999 கல்வியாண்டில் இணை கல்வி கல்லூரியாகத் தொடங்கப்பட்டது. இது திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. இந்திய பல்கலைக்கழக மானிய ஆணையத்தால் (UGC)யால் அங்கீகரிக்கப்பட்ட கல்லூரி. தஞ்சாவூர் பிரதான சாலை, கரம்பயம், பட்டுகோட்டை, தஞ்சாவூரில் அமைந்துள்ளது.
# மீனாட்சி ராமசாமி கலை அறிவியல் கல்லூரி



மீனாட்சி ராமசாமி கலை அறிவியல் கல்லூரி2001 ஆண்டில் தொடங்கப்பட்டது.இது திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.  

## அறிமுகம்
இந்திய பல்கலைக்கழக மானிய ஆணையம்(UGC)யால்அங்கீகரிக்கப்பட்ட கல்லூரி.  

## இடம்
திருச்சி- பிரதான சாலை, எம்.ஆர்.கல்வி நகர், தத்தனூர், உடையார்பாளையம், அரியலூர். உடையார்பாளையத்தில் அமைந்துள்ளது.  

## படிப்புகள்
இந்த கல்லூரி முக்கியமாக பயன்பாட்டு அறிவியல், கணினி அறிவியல் மற்றும் மீடியா சயின்ஸ் ஆகியவற்றின் கலையை மற்றம் அறிவியல் ஆராய்ச்சி மற்றும் தொழில்நுட்ப மேம்பாட்டு என 30க்கும் மேல் பிரிவுகளில் பயிற்சி வழங்கப்பட்டு வருகின்றன.  

## வசதிகள்
விளையாட்டு மற்றும் விளையாட்டுத் துறைகள் கொண்ட உட்புற அரங்கத்துடன் கூடுதலாக, அதிநவீன கணினி மற்றும் இணைய வசதிகள், நவீன பட்டறைகள் மற்றும் ஆய்வகங்கள், கருத்தரங்கு அரங்குகள், ஆடிட்டோரியங்கள் மற்றும் நூலகங்கள் உள்ளிட்ட சிறந்த உள்கட்டமைப்புகளை இந்த நிறுவனம் நிறுவியுள்ளது.
# மாடன் கலை அறிவியல் கல்லூரி


**மாடன் கலை அறிவியல் கல்லூரி** 2004 ஆண்டில் தொடங்கப்பட்டது. இது திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. இந்திய பல்கலைக்கழக மானிய ஆணையம்(UGC)யால் அங்கீகரிக்கப்பட்ட கல்லூரி.  

## இடம்
விருத்தாசலம் சாலை, பல்கலை நகர், மகிமைபுரம், ஜெயங்கொண்டம்., அரியலூரில் அமைந்துள்ளது.  

## படிப்புகள்
இந்த கல்லூரி முக்கியமாக பயன்பாட்டு அறிவியல், கணினி அறிவியல் என 13 இற்கும் மேல் பிரிவுகளில் பயிற்சி வழங்கப்பட்டு வருகின்றன.  

## வசதிகள்
விளையாட்டு மற்றும் விளையாட்டுத் துறைகள் கொண்ட உட்புற அரங்கத்துடன் கூடுதலாக, அதிநவீன கணினி மற்றும் இணைய வசதிகள், நவீன பட்டறைகள் மற்றும் ஆய்வகங்கள், கருத்தரங்கு அரங்குகள், ஆடிட்டோரியங்கள் மற்றும் நூலகங்கள் உள்ளிட்ட சிறந்த உள்கட்டமைப்புகளை இந்த நிறுவனம் நிறுவியுள்ளது.
# ஐட்ஸாஸ் ஹசன்

**ஐட்ஸா ஹசன் பங்காஷ்** (**Aitzaz Hasan Bangash**) பாகிஸ்தான் கைபர் பக்துன்க்வா மாகாணத்தில் உள்ள ஹங்கு மாவட்டத்தைச் சேர்ந்த ஒரு பள்ளி சிறுவன் ஆவார். இவர், 2014ம் ஆண்டு, ஜனவரி 6ம் தேதி அன்று ஹங்கு கிராமத்தில் 2,000 மாணவர்களைக் கொண்ட தனது பள்ளியில் தற்கொலை குண்டுதாரி நுழைவதைத் தடுக்கும் போது இறந்தார்.  

தனது வகுப்பு தோழர்களைக் காப்பாற்ற *ஐட்ஸாஸின்* நடவடிக்கை பாகிஸ்தானின் இதயங்களை *கவர்ந்தது*, மேலும் அவர் ஒரு *ஷாஹித்* ( தியாகி ) மற்றும் 'தேசிய வீரர்' என்று பாராட்டப்பட்டார். அவரது செயலுக்காக, பாகிஸ்தான் பிரதமர் நவாஸ் ஷெரீப்பின் அலுவலகம் ஜனாதிபதி மம்னூன் ஹுசைனுக்கு *சீதாரா-இ-சுஜாத்* (துணிச்சலின் நட்சத்திரம்) உயர் சிவில் விருதை ஐட்சாஸ் ஹசனுக்கு வழங்குமாறு அறிவுறுத்தியது. அவர் 2014 ஆம் ஆண்டிற்கான ஹெரால்டு ஆண்டின் சிறந்த நபராக பெயரிடப்பட்டார்.  

## வாழ்க்கை
ஐட்ஸாஸ் ஹசனின் தந்தை முஜாஹித் அலி, இந்த தாக்குதலின் போது ஐக்கிய அரபு எமிரேட்ஸில் இருந்தார். இந்த வறிய பிராந்தியத்தில் உள்ள ஆண்கள் வளைகுடா பகுதி உட்பட வெளிநாடுகளுக்குச் செல்வது வழக்கமாக இருந்தது. அவரது குடும்பத்தில் அவரது தாய், சகோதரர் மற்றும் இரண்டு சகோதரிகள் இருந்தனர். ஐட்ஸாஸ் ஹசன் இப்ராஹிம் ஜாய் உயர்நிலைப்பள்ளியில் 9 ஆம் வகுப்பு படித்து வந்தார். ஹசனின் உறவினர் முடசிர் பங்காஷ் அவரை அனைத்து பாடநெறி நடவடிக்கைகளிலும் சிறந்து விளங்கிய ஒரு திறமையான மாணவர் என்று வர்ணித்தார்.  

ஐட்சாஸ் ஹசன் வாழ்ந்த பகுதி பல ஷியைட் முஸ்லிம்களின் தாயகமாக உள்ளது, அவர்களில் பலர் தலிபான்களால் கொல்லப்பட்டுள்ளனர். ஆயுதமேந்திய தீவிர சுன்னி குழுக்களை வெளிப்படையாக விமர்சித்ததற்காக இந்த இளைஞர் அறியப்பட்டார்.  

## இறப்பு
ஜனவரி 6, 2014 அன்று, ஹாங்குவில் உள்ள இப்ராஹிம் ஜாய் என்ற அரசு உயர்நிலைப் பள்ளியின் பள்ளி வாயிலுக்கு வெளியே ஐட்ஸாஸ் இருந்தார். மேலும் இரண்டு பள்ளித் தோழர்களுடன். அன்றைய தினம் களைப்பு காரணமாக ஐட்ஸாஸ் காலை பிரார்த்தனை சபையில் கலந்து கொள்ள அனுமதிக்கப்படவில்லை. இந்த நேரத்தில், 20 முதல் 25 வயது இளைஞன் ஒருவர் வாயிலை அணுகி, "பள்ளியில் சேருவதற்கு விண்ணப்பம் கொடுக்க" இருப்பதாகக் கூறினார். மாணவர்களில் ஒருவர் அந்த மனிதனின் உடையில் ஒரு டெட்டனேட்டரைக் கவனித்தார், அதன்பின்னர் ஐட்ஸாஸின் பள்ளித் தோழர்கள் உள்ளே ஓடினர். அதே நேரத்தில் ஐட்ஸாஸ் தற்கொலைக் குண்டுதாரியை எதிர்கொண்டார். பின்னர் அந்த இளைஞர் தனது உடையை வெடிக்கச் செய்தார்.  

ஐட்சாஸ் சம்பவ இடத்திலேயே இறந்தார். அவரது செயலுக்கு அஞ்சலி செலுத்தும் வகையில் முகநூல் பக்கம் அமைக்கப்பட்டுள்ளது.  

லஷ்கர்-இ-ஜாங்வி குழு தாக்குதலுக்கு பொறுப்பேற்றுள்ளது.  

பாகிஸ்தான் இளைஞர் கல்வி ஆர்வலரும், 2014 அமைதிக்கான நோபல் பரிசு வென்றவருமான மலாலா யூசுப்சாய், ஐட்ஸாஸை "துணிச்சல் மற்றும் தைரியமானவர்" என்று வர்ணித்து, "அவரது துணிச்சலை ஒருபோதும் மறக்கக்கூடாது" என்று கூறினார். ஹசனின் குடும்பத்திற்கு £ 5,000 நன்கொடை அளிப்பதாக அவர் உறுதியளித்தார்.  

ஜனவரி 12 ஆம் தேதி, பாகிஸ்தான் தெஹ்ரீக்-இ-இன்சாஃப் (பி.டி.ஐ) தலைவர் இம்ரான் கான், ஐட்ஸாஸ் ஹாசனின் குடும்பத்திற்கு ஒரு அறக்கட்டளை நிதி அமைப்பதாக அறிவித்தார். 2014ம் ஆண்டு, ஜனவரி 14 ஆம் தேதி, மாகாண அரசாங்க பிரதிநிதிகள் இளம்-பருவத்தில் உள்ள குழந்தைகள் உள்ள குடும்பத்திற்காக ரூ. 5 மில்லியன் நிதியை அறிவித்து, ஐட்ஸாஸ் படித்த பள்ளியை "ஐட்ஸாஸ் ஹசன் ஷாஹீத் உயர்நிலைப்பள்ளி" என்று பெயர் மாற்றினர்.  

அவருக்கு அஞ்சலி செலுத்துவதற்காக 2016 ஆம் ஆண்டில் *சல்யூட்* என்ற படம் வெளியிடப்பட்டது.  

அவரது பெயரில் இ.எம்.இ. கல்லூரியில் ஒரு விடுதி கட்டப்பட்டது.
# மெரினா கான்

**மெரினா கான்** (**Marina Khan)** (பிறப்பு: டிசம்பர் 26, 1962) ஒரு பாகிஸ்தான் தொலைக்காட்சி மற்றும் திரைப்பட நடிகை, இயக்குநர் மற்றும் தயாரிப்பாளர் ஆவார். அவரது குறிப்பிடத்தக்க நடிப்பில் *தன்ஹையன்* (1985), *தூப் கினாரே* (1987), *நிஜாத்* (1990), *தஹ்னா* (1993) ஆகியவை அடங்கும். அவர் 2000ம் ஆண்டு நடுப்பகுதியில் தொழில்துறையை விட்டு வெளியேறி, 2012இல் வெளிவந்த *தன்ஹயன் நய் சில்சிலே* தொடரில் மீண்டும் நடிக்கத் தொடங்கினார். இது 1985 ஆம் ஆண்டில் வெளிவந்த, முதல் தொடரான தன்ஹையனின் தொடர்ச்சியாகும். கான் 2016 ஆம் ஆண்டு வெளியான *லாலா பேகம்* திரைப்படத்தில் அறிமுகமானார்.  

## ஆரம்பகால வாழ்க்கை மற்றும் தொழில்
பாக்கிஸ்தானின் கே.பி.கே மாகாணமான பெஷாவரில் கான் பிறந்தார். அவரது தந்தை ரெஹ்மத் கான் டேங்க் மாவட்டத்தைச் சேர்ந்த ஒரு பஷ்டூன் தேரா இஸ்மாயில் கான் குடும்பத்தைச் சேர்ந்தவர். அவரது தாயார் அன்னா ரெஹ்மத் ஆங்கில வம்சாவளியைச் சேர்ந்தவர். ஆனால் பெஷாவரில் குடியேறியவர். இவருக்கு ஒரு அண்ணன் உள்ளார் மற்றும் இவர், டேங்க் மாவட்ட நவாபின் பேத்தி ஆவார். அவரது தந்தை பாகிஸ்தான் விமானப்படையில் பணிபுரிந்தார், மேலும் அவரது வேலை ஒதுக்கீட்டைப் பொறுத்து குடும்பம் ஒவ்வொரு இரண்டு வருடங்களுக்கும் இடம்பெயர வேண்டியிருந்தது. எனவே அவர் ஒரு நேர்காணலில், இந்த சூழ்நிலையின் விளைவாக, தனக்கு நீண்டகால குழந்தை பருவ நண்பர்கள் இல்லை என்று கூறினார். இருப்பினும், பின்னர் மெரினா தனது தொழிலின் ஒரு பகுதியாக இயக்கம் மற்றும் தயாரிப்பை மேற்கொண்டார், மேலும் தனது சொந்த சமையல் நிகழ்ச்சியையும் நடத்தினார்.  

### திரைப்பட அறிமுகம்
தற்போது, இவர் கராச்சியில் குடியேறியுள்ளார். உலகளாவிய இயற்கை நிதியத்திற்கான ( WWF ) நல்லெண்ண பிரதிநிதியாகவும் உள்ளார். அவர் ஏ.ஆர்.வொய் டிஜிட்டலில் *மெரினா மார்னிங்ஸ்* நிகழ்ச்சியை தொகுத்து வழங்கினார். பின்னர் அவர் *பஞ்சாப் நஹி ஜாங்கி* (2017) படத்தில் ஒரு சிறிய வேடத்தில் தோன்றினார், மேலும் *நா மலூம் அஃப்ராட் 2* (2018), மற்றும் *பர்வாஸ் ஹை ஜூனூன்* (2018) ஆகிய படங்களில் நடித்தார். அதே ஆண்டில் அவர் மெஹ்ரீன் ஜபரின் ஈத் டெலிஃபில்ம் *ஹம் சாலே* ஆயில் தோன்றினார்.  

### தொலைக்காட்சி பங்களிப்புகள்
தொலைக்காட்சியைப் பொறுத்தவரை, கான் தற்போது உருது தொலைக்காட்சி துறையில் பல்வேறு தொலைக்காட்சி நாடகங்களில் பங்காற்றி வருகிறார். அவரது மிகச் சமீபத்திய தோற்றங்களில் *ஜாக்சன் ஹைட்ஸ்* (2014), *கைஃப்-இ-பஹாரன்* (2018), நூர்-உல்-ஐன் (2018), *கைட்* (2018), தில் கியா கரே (2018) மற்றும் *பாண்டிஷ்* (2019) போன்ற தொலைக்காட்சித் தொடர்கள் உள்ளன.
# இம்தியாஸ் அலி தாஜ்


**சையத் இம்தியாஸ் அலி தாஜ்** ( ; 1900-1970) இவர் உருது மொழியில் எழுதிய ஒரு நாடக ஆசிரியராவார். எல்லாவற்றிற்கும் மேலாக அவர் 1922 ஆம் ஆண்டில் அனார்க்கலியின் வாழ்க்கையை அடிப்படையாகக் கொண்டு எழுதிய நாடகத்திற்காக நினைவுக் கூரப்படுகிறார், இது நூற்றுக்கணக்கான முறை அரங்கேறியுள்ளது. மேலும், இந்திய திரைப்படமான *முகல்-ஏ-ஆஸம்* (1960) உட்பட இந்தியா மற்றும் பாக்கித்தானில் பலத் திரைப்படங்கள் இதைத் தழுவி எடுக்கப்பட்டுள்ளது.  

## சுயசரிதை

சையத் இம்தியாஸ் அலி 1900 அக்டோபர் 13, இல் லாகூரில் பிறந்தார். இவர் உருது நாடகத்திற்கு அவர் செய்த முன்னோடி பங்களிப்பை அங்கீகரிக்கும் விதமாக, *ஷாம்ஸ்-உல்-உலேமா* (அறிஞர்களின் சூரியன்) என்றும் அழைக்கப்படும் சையத் மும்தாஜ் அலி (1860 &ndash; 1935) என்பவரின் மகன் ஆவார். அவரது தாயார் அவருக்கு 'மேரா தாஜ்' (என் கிரீடம்) என்ற புனைபெயர் சூட்டினார். 1857 டெல்லியில் நடந்த கிளர்ச்சியைத் தொடர்ந்து அவரது முன்னோர்கள் லாகூருக்குச் சென்று குடியேறியனர். இம்தியாஸ் எழுதத் தொடங்கியபோது, அவர் "தாஜ்" என்ற பெயரில் எழுதினார். அவரது மாணவப் பருவத்தில், அவர் பல ஆங்கில நாடகங்களை மொழிபெயர்த்து இயக்கியதால் அவரது இலக்கியத் திறன் மேம்பட்டது, சில சமயங்களில் பெண்கள் நடிக்கத் தயங்கிய நேரத்தில் பெண் வேடங்களில் இவரே நடித்தார். லாகூரில் படித்த பிறகு, அவர் முதலில் தனது தந்தையின் தார்-உல்-இஷாத் பஞ்சாப் என்ற பதிப்பகத்தில் பணிபுரிந்தார் .  

1909 ஆம் ஆண்டு அக்டோபர் 13 ஆம் தேதி தனது தந்தையால் நிறுவப்பட்ட *ஃபூல்* என்ற குழந்தைகள் பத்திரிகை மற்றும் மகளிர் பத்திரிகையான *தஹ்ஸீப்-இ-நிஸ்வான் ஆகியவற்றில் பங்களித்தார்*. அவர் குலாம் அப்பாஸ் அகமது மற்றும் அகமது நதீம் காஸ்மி ஆகியோருடன் இணைந்து *ஃபூல்* பத்திரிக்கையில் எழுதினார். முகலாய பேரரசர் அக்பரால் அவர் 'அனார்கலி' (மாதுளை மொட்டு) என்ற பட்டத்தை பெறுகிறார். இந்தப் பெண்ணுடன் காதல் கொண்டதாகக் கூறப்படும் பேரரசர் ஜஹாங்கிர் (பேரரசர் அக்பரின் மகனும் வாரிசுமாவார்) தனது சுயசரிதை துஸ்க்-இ-ஜஹாங்கிரியில் ஒருபோதும் குறிப்பிடவில்லை என்பது மிகவும் ஆச்சரியமாக இருக்கிறது. அந்தக் காலத்தின் வேறு எந்த வரலாற்றாசிரியரும் அவர்களது காதல் சரித்திரத்தைக் குறிப்பிடவில்லை. அந்த நேரத்தில், ஆதிக்கம் செலுத்திய பேரரசர் அக்பர் குறித்த அச்சத்தின் காரணமாக, அந்தக் கால வரலாற்றாசிரியர்கள் யாரும் இந்த விஷயத்தை பதிவு செய்யாமல் போயிருக்கலாம். ஆயினும்கூட இந்த துயரமான காதல் கதை பொது மக்களிடையே நீடித்தது மற்றும் உயிருடன் இருந்தது. மேலும் ஒரு பிரபலமான நாட்டுப்புற கதையாக இது மாறியது  

பின்னர் இதை மனதில் வைத்து இம்தியாஸ் அலி தாஜ் எழுதிய புதினமான *அனார்கலி* 1922 இல் வெளியிடப்பட்டது  

## இறப்பு
1970 ஏப்ரல் 19, அன்று, இம்தியாஸ் அலி தாஜ் தனது படுக்கையில் தூங்கிக் கொண்டிருந்தபோது அடையாளம் தெரியாத ஒரு சிலரால் கொலை செய்யப்பட்டார். அவரை மீட்க முயன்றபோது அவரது மனைவி ஹிஜாப் இமிட்டியாஸ் அலி பலத்த காயமடைந்தார்.  

## வெளியீடுகள்
தாஜின் பல படைப்புகளில், "100 க்கும் மேற்பட்ட புத்தகங்கள்" என மதிப்பிடப்பட்டுள்ளது,
# மார்தான்

**மார்தான்** (ஆங்கிலம்: Mardan; உருது : مردان) என்பது பாகிஸ்தானின் கைபர் பக்துன்க்வா மாகாணத்தில் உள்ள மார்தன் மாவட்டத்தின் நிர்வாகத் தலைமையிட நகரமாகும். பெஷாவர் பள்ளத்தாக்கில் அமைந்துள்ள மர்தான் நகரமானது அருகிலுள்ள நகரமான பெஷாவருக்குப் பிறகு கைபர் பக்துன்க்வாவின் இரண்டாவது பெரிய நகரமாகும்.  

## புவியியல்
மர்தான் மாவட்டத்தின் தென்மேற்கில் 34 ° 12'0 வடக்கு 72 ° 1'60 கிழக்கு என்ற புவியியல் இருப்பிடத்தில் இந்நகரம் அமைந்திருக்கின்றது. இது 283 மீட்டர் (928 அடி) உயரத்தில் அமைந்துள்ளது. மார்தான் கைபர் பக்துன்க்வாவின் மார்டன் மாவட்டத்தின் மாவட்ட தலைமையகம் ஆகும். இந்த நகரிற்கு தெற்கே ரிசல்பூர் நகரமும், மேற்கில் சர்சதா நகரமும், கிழக்கில் , யார் உசேன் நகரமும், வடக்கில் தக்த் பாஹி மற்றும் கட்லாங் ஆகிய நகரங்களும் அமைந்துள்ளன. இது கைபர் பக்துன்க்வாவில் 2 வது பெரிய நகரமாகவும், பாகிஸ்தானின் 19 வது பெரிய நகரமாகவும் திகழ்கின்றது.  

## காலநிலை
மார்தான் கோப்பனின் காலநிலை வகைப்பாட்டின் கீழ் சூடான அரை வறண்ட காலநிலையை (பி.எஸ்.எச் ) கொண்டுள்ளது. மர்தானில் சராசரி வெப்பநிலை 22.2&nbsp;°C ஆகும். சராசரி ஆண்டு மழைவீழ்ச்சி 559 மி.மீ. ஆக பதிவாகின்றது. அக்டோபர் சராசரியாக 12 மி.மீ மழை வீழ்ச்சியைக் கொண்ட வறண்ட மாதமாகும். ஈரப்பதமான மாதம் ஆகத்து ஆகும். இம்மாதத்தில் , சராசரியாக 122 மி.மீ மழைவீழ்ச்சி பதிவாகின்றது. சூன் மாதம் வெப்பமான மாதமாகும். சூன் மாத சராசரி வெப்பநிலை 33.2. C ஆகும். குளிரான மாதமான சனவரி மாதத்தின் சராசரி வெப்பநிலை 10.0. C ஆகும்.  

## வரலாறு
மர்தான் தொல்பொருள் இடங்கள் நிறைந்த பகுதியில் அமைந்துள்ளது. 1962 ஆம் ஆண்டில் சங்காவோ குகைகள் மர்தானுக்கு வெளியே கண்டுபிடிக்கப்பட்டன. இங்கு 30,000 ஆண்டுகளுக்கு முன்னர் மத்திய பேலியோலிதிக் காலத்திலிருந்த கலைப்பொருட்கள் கண்டுபிடிக்கப்பட்டன. மர்தானுக்கு அருகிலுள்ள ஜமால் கர்ஹியைச் சுற்றியுள்ள பகுதியிலிருந்து மேலும் அகழ்வாராய்ச்சிகளில் மெசோலிதிக் காலத்தின் கலைப்பொருட்கள் மீட்கப்பட்டன. அருகிலுள்ள யுனெகோ உலக பாரம்பரிய தளமான தக்த்-இ-பாஹி கி.பி. 46 இல் மடமாக நிறுவப்பட்டது. இந்திய துணைக் கண்டத்தில் 0 என்ற எண்ணைப் பயன்படுத்தியதற்கான பதிவைக் கொண்ட பக்ஷாலி கையெழுத்துப் பிரதி 1891 ஆம் ஆண்டில் மர்தானுக்கு அருகே கண்டுபிடிக்கப்பட்டது. மேலும் இது கி.பி. 3 அல்லது 4 ஆம் நூற்றாண்டைச் சேர்ந்தது. மார்தான் அருங்காட்சியகம் 1991 ஆம் ஆண்டில் நிறுவப்பட்டது.  

## புள்ளிவிபரங்கள்
2017 ஆம் ஆண்டின் மக்கட் தொகை கணக்கெடுப்பின்படி , 2017 மக்கள் தொகை கணக்கெடுப்பின்படி மார்தான் நகரின் மக்கட்தொகை 358,604 ஆகும். மர்தான் நகரம் பஷ்டூன்களின் யூசப்சாய் பழங்குடியினரின் தாயகம் ஆகும். கணிசமான எண்ணிக்கையிலான மொஹமண்ட் மற்றும் உத்மன்கேல் பழங்குடியினர்கள் நகரத்தில் குடியேறினர்.  

1998 மக்கட் தொகை கணக்கெடுப்பின்படி மர்தானில் மொத்த வீடுகளின் எண்ணிக்கை 29,116 ஆகும். மொத்த மக்கட் தொகை 245,926 ஆகும். இதில் 52.56% (129,247) ஆண்களும், 47.44% (116,679) பெண்களும் காணப்படுகின்றனர்.  

## பொருளாதாரம்
மர்தான் வளர்ந்து வரும் தொழிற்துறை மையத்தின் ஒரு பகுதியாகும். இங்கு ஜவுளி மற்றும் சமையல் எண்ணெய் ஆலைகள் என்பன அமைந்துள்ளன. இது தெற்காசியாவின் மிகப் பெரிய அளவில் சர்க்கரை உற்பத்தி செய்யப்படும் பகுதியாகும். ரஷாகாய் அருகே பல பில்லியன் டாலரில் சீனா-பாகிஸ்தான் பொருளாதார தாழ்வாரத்தின் (சிபிஇசி) ஒரு பகுதியான பொருளாதார மண்டலத்தை நிறுவ திட்டமிடப்பட்டுள்ளது. ரஷாகாய் நவ்ஷெரா மாவட்டத்தின் ஒரு பகுதியாக இருந்தாலும் மர்தானுடனான அதன் அருகாமையினால் இத்திட்டம் மார்தான் நகரத்திற்கு நேரடியாக பயனளிக்கும் என்று எதிர்பார்க்கப்படுகிறது.
# சூசெஃப்பு



**சூசெஃப்பு** *(சூசெஃப்பு,* , பிற பெயர்கள் : Shūsef, Shoosaf, and Shūsf; ஒத்த பெயர்கள் : Shusp) என்ற நகரமானது, ஈரானின் தெற்கு கோரசன் மாகாணத்தில் உள்ள சூசெஃப்பு மாவட்டத்தின் தலைநகரம் ஆகும். ஈரான் அரசின் புள்ளியியல் அமைப்பு, 2006 ஆம் ஆண்டு எடுத்த, மக்கள் தொகை கணக்கெடுப்பின்படி, இங்கு வாழ்ந்திருந்த 572 குடும்பங்களில், மொத்தம் 2,338 நபர்கள் இருந்தனர்s . இந்த நகரம், இம்மாவட்டத்தின் தலைநகரம் ஆகும். மேலும், இந்நகரம் இரண்டு தெகெசுதன் என்ற ஊரக வட்டங்கள் இருக்கின்றன. ஒன்று அரபுகானே ஊரக வட்டம், மற்றொன்று சூசெஃப்பு ஊரக வட்டம் என்பன ஆகும். இவை யிரண்டும், அரசு ஆளுமையின் கீழ் ஆளப்படுகின்றன. இந்த ஒவ்வொரு ஊரக வட்டத்தின் கீழும், பல ஊரகங்கள் அல்லது ஊர்கள் (வடமொழி: கிராமம், ஆங்கிலம்:கிராமம் அமைந்துள்ளன.
# சூசெஃப்பு ஊரக வட்டம்


**சூசெஃப்பு ஊரக வட்டம்** (Shusef Rural District என்பது சூசெஃப்பு மாவட்டத்தின் இரு ஊரக வட்டங்களில் (தெகெசுதன், ஈரான்) ஒன்றாகும். இதனின் தலைநகரம், இதே பெயரிலுள்ள சூசெஃப்பு நகரமாகும். இந்த சூசெஃப்பு ஊரக வட்டத்தின் கீழ், எண்பத்தைந்து (85) ஊர்கள் ஆளப் படுகின்றன. இங்குள்ள மொத்தம் 1,578 குடும்பங்களில் வாழ்ந்து இருந்த, அதன் மக்கள் தொகை 6,107 நபர்களைக் கொண்டு இருந்தது.
# இரைப்பைப் புற்றுநோய்


உணவுச் செரிமான மண்டலத்தில் இரைப்பை ஒரு முக்கிய உறுப்பாகும். செரிமான மண்டலத்தின் பிற முக்கிய உறுப்புகளாவன: வாய், நாக்கு, உணவுக்குழல், சிறுகுடல், பெருங்குடல், மலக்குடல், ஆசனவாய் ஆகியவை அடங்கும். இரைப்பை மூன்று அடுக்குத் தசைகளால் ஆனது. உண்ணும் உணவு இரைப்பையில் நன்றாக அரைக்கப்பட்டு கூழ் போல் மாற்றப்படுகிறது. இக்கூழ் பின் சிறு குடலுக்குச் செலுத்தப்படுகிறது. இரைப்பைச் சுவர் எல்லாவிதமான இனிப்பு, காரம், புளிப்பு, உப்பு போன்ற பொருட்களுடனும் தொடர்பில் உள்ளது. இவைகளில் புற்று ஊக்கிகளும் உள்ளன.  

மதுவும், புகையிலையும் முக்கிய தூண்டுபொருட்களாக உள்ளன. கருவாடு, புகையில் பதப்படுத்திய மீன், இறைச்சி ஆகியவைகளிலும் புற்றூக்க வேதிப்பொருட்கள் உள்ளன. இந்நோயினைக் கண்டுகொள்வது எளிதாக இல்லை. ஒரு அறிகுறியாக வயிற்று வலி இருக்கும். புற்றுநோய் வந்தவர்கள் கூட இவ்வலியை பெரிதுபடுத்துவதில்லை. இதன் காரணமாக நோய் முற்றிய நிலையிலேயே மருத்துவரை அணுகுகின்றனர். நோய் முற்றிய நிலையில் மலத்துடன் இரத்தம் கலந்து காணப்படும். பேரியம் உணவு, மீயொலி, சி.டி.எக்சு கதிர் படம் முதலியன உதவக்கூடும்.  

பச்சைக் காய்கறிகள், பழ வகைகள் மிகவும் நல்ல உணவாகும் நோயினைத் தவிர்க்க உதவும். வளர்ந்து வரும் நாடுகளில் இந்நோய் அதிகம் காணப்படுகிறது. இரைப்பைச் சுவரில் தோன்றி அங்கேயே வளரக்கூடும். இரத்தம் ஊநீர் மூலம் பிற உறுப்புகளுக்கும் பரவக்கூடும். ஏ+ வகை இரத்தம் உள்ளவர்களிடம் சற்று அதிகம் காணப்படுகிறது.  

ஆரம்பநிலையில் அறுவை மருத்துவம் நல்ல பலனைக் கொடுக்கிறது. கூடவே கதிர் மருத்துவமும், தேவைப்படின் வேதி மருத்துவமும் மேற்கொள்ளப்படுகின்றன. நீர்கோத்தப் பைகள் போல் முதலில் இரைப்பை சுவர்களில் தோன்றக்கூடும். இது புற்றாக மாறக்கூடும்.  

சைவ உணவு, விட்டாமின் ஏ, சி ஆகியவை போதிய அளவு உணவில் இருக்குமாறு பார்த்துக் கொள்ளவேண்டும். அசுத்தமான நீர் கூட புற்றுநோயினை ஏற்படுத்தும். நவீன மருத்துவம் நோயின் வீரியத்தினைக் குறைப்பதுடன் வாழ்நாளையும் கூட்ட உதவியுள்ளது.  

உலகளவில், வயிற்றுப் புற்றுநோய் ஐந்தாவது முன்னணிப் புற்றுநோயும், புற்றுநோய் இறப்புகளுக்கு மூன்றாவது முக்கிய காரணமாகவும் உள்ளது. 2018 ஆம் ஆண்டில், இவ்வகைப் புற்றுநோய் புதிதாக 1.03 மில்லியன் மக்களைப் பாதித்தது. அத்துடன் 783,000 இறப்புகளை ஏற்படுத்தியது. 1930களுக்கு முன்னர், பெரும்பாலான மேற்கத்தைய வளர்ந்த நாடுகள் உட்பட உலகின் பெரும்பகுதிகளில், புற்றுநோயால் இறப்பதற்கு இது மிகவும் பொதுவான காரணமாக இருந்தது. அதன் பின்னர் உலகின் பல பகுதிகளில் இறப்பு விகிதம் குறைந்து வருகிறது. கிழக்காசியா, கிழக்கு ஐரோப்பா பகுதிகளில் வயிற்றுப் புற்றுநோய் பொதுவாக ஏற்படுகிறது.
# பர்வேசு சர்மா

**பர்வேஸ் சர்மா** (arvez Sharmaந ) நியூயார்க்கைச் சேர்ந்த இந்திய திரைப்படத் தயாரிப்பாளர், எழுத்தாளர் மற்றும் பத்திரிகையாளர் ஆவார். அவர் திரைப்படப் பிரிவில் 2018 ஆம் ஆண்டிற்கான குகன்ஹெய்ம் உதவித் தொகையினைப் பெற்றுள்ளார். உதவித் தொகைக்கான 94 வது ஆண்டில் 3000 விண்ணப்பதாரர்களிடமிருந்து தேர்ந்தெடுக்கப்பட்ட 173 நபர்களில் இவரும் ஒருவராக இருந்தார். இந்த உதவித் தொகையானது 1925 ஆம் ஆண்டில் துவங்கப்பட்டது. ஜனாதிபதி எட்வர்ட் ஹிர்ஷ், 94 வது ஆண்டு போட்டியின் வெற்றியாளர்கள் சிறந்தவர்களில் சிறந்தவர்கள் என்று கூறினார்.  

*எ ஜிஹாத் ஃபார் லவ் படத்திற்காக* சிறந்த ஆவணப்படத்திற்கான 2009 கிளாட் மீடியா விருது உட்பட பல சர்வதேச விருதுகளைப் பெற்றார். 2016 ஆம் ஆண்டில், சர்மாவை மனித உரிமை பாதுகாவலர் என்று இவரை பன்னாட்டு மன்னிப்பு அவை பார்ரட்டியது. இந்த விருதானது உலகளாவிய மனித உரிமை ஆர்வலர்களுக்குநெதர்லாந்தின் டென் ஹாக்கில் வழங்கப்படும் ஒரு விருது ஆகும். இந்த விருதினை அவர் சவுதியின் மனித உரிமை ஆர்வலரான என்சாஃப் ஹைதருடன் பகிர்ந்து கொண்டார்.  

2009 ஆம் ஆண்டில், தலாய் லாமா தலைமையிலான உங்கள் உலகத்தை மாற்றும் 50 தொலைநோக்கு பார்வையாளர்கள் பட்டியலில் ஒருவராக சர்மா பெயரிடப்பட்டார். 29 மே 2013 அன்று 583,பார்க் அவென்யூ, நியூயார்க்கில் நடந்த டி.என்.சி நிகழ்வில், மைக்கேல் ஒபாமாவால் எல்ஜிபிடி ஹீரோ என்று கவுரவிக்கப்பட்டார் . இந்த நிகழ்வை பிராவோவின் ஆண்டி கோஹன் மற்றும் என்.பி.ஏ நட்சத்திரம் ஜேசன் காலின்ஸ் ஆகியோர் தொகுத்து வழங்கினர்.  

அவரது இரண்டாவது படம், *எ சின்னர் இன் மெக்கா*, 2015 ஹாட் டாக்ஸ் கனடிய சர்வதேச ஆவணப்பட விழாவில் திரையிடப்பட்டது. மேலும் இது நியூயார்க் டைம்ஸ் விமர்சகர்களின் தேர்வுப் பட்டியலிலும் இடம் பெற்றது. 33 நகர திரையரங்கில் *ஒரு ஜிஹாத் ஃபார் லவ்* வெளியிடப்பட்டது. *எ சின்னர்* இன் *மக்கா* நான்கு திரையரங்குகளில் வெளியிடப்பட்டது. பல ஆண்டுகளாக, உலகளாவிய பத்திரிகைகள் பர்வேஸ் ஷர்மாவின் படைப்புகளை மதிப்பாய்வு செய்தன.  

## விருது மற்றும் மானியங்கள்
சர்மா தனது வாழ்நாளில் கீழ்கானும் பல விருதுகள் மற்றும் மானியங்களைப் பெற்றுள்ளார்  

டிசம்பர் 2006 ஆம் ஆண்டில் சன்டான்ஸ் ஆவணப்படத்திற்கான மானியம் பெற்றார். அதே ஆண்டில் விஷுவல் ஆர்ட்ஸிற்கான ஆண்டி வார்ஹோல் அறக்கட்டளையின் மானிய உதவி பெற்றார். 2008 ஆம் ஆண்டில் சிறந்த ஆவணப்படத்திற்கான கிளாட் மீடியா விருது, எச். வான் அமெரிங்கன் அறக்கட்டளை உதவி.[நவம்பர் 2005, ஜூன் 2007, டிசம்பர் 2007, அக்டோபர் 2013, செப்டம்பர் 2015] *எ ஜிஹாத் ஃபார் லவ் படத்திற்காக* சிறந்த ஆவணப்படத்திற்கான 2009 கிளாட் மீடியா விருது உட்பட பல சர்வதேச விருதுகளைப் பெற்றார். 2016 ஆம் ஆண்டில், சர்மாவை மனித உரிமை பாதுகாவலர் என்று இவரை பன்னாட்டு மன்னிப்பு அவை பார்ரட்டியது  

## தொழில்

## ஆரம்பகால வாழ்க்கை
ஷர்மா 8 ஜூலை 1975 இல் புதுதில்லியில் பிறந்தார். உயர்நிலைப்பள்ளி கல்வியினை செயின்ட் மேரிஸ் அகாடமி என்று அழைக்கப்படும் கத்தோலிக்க பள்ளியில் பயின்றார். அங்கு அனைத்து மாணவர்களும் காலை சட்டசபையின் போது கிறிஸ்து கற்பித்த செபத்தினைக் கூற வேண்டும். கல்கத்தா பல்கலைக்கழகத்தின் பிரசிடென்சி கல்லூரியில் ஆங்கில இலக்கியம் பயின்றார். ஜாமியா மில்லியா இஸ்லாமியா பல்கலைக்கழகத்தில் தகவல் தொழில் நுட்ப பிரிவினைப் பயின்றார். 2000 ஆம் ஆண்டில் கொலம்பியா பல்கலைக்கழகத்தின் திரைப்படப் பள்ளியில் பயின்றார். ஆனால் நிதி பற்றாக்குறையால் தொடர்ந்து கற்க முடியவில்லை . பின்னர் அமெரிக்க பல்கலைக்கழகத்திற்குச் சென்றார். அங்கு அவர் உதவித்தொகையுடன் கல்வி கற்றார்.
# அலக்சு ஓ'நெல்

**அலெக்சு ஓ'நெல்** ( Alexx O'Nell இயற்பெயர் **அலெக்சாண்டர் லியோனார்ட் ஓ நீல்** பிறப்பு: ஜூலை 26, 1980 ) என்பவர் ஓர் அமெரிக்க வம்சாவளியைச் சேர்ந்தஇந்திய நடிகர் மற்றும் இசைக்கலைஞர் ஆவார். இவர் தற்போது இந்திய மொழிகளித் திரைப்படங்கள் மற்றும் தொலைக்காட்சி நிகழ்ச்சிகளில் நடித்து வருகிறார். *மெயின் அவுர் சார்லஸ் ,* *சீனி* கம், *மதராசபட்டினம்*, *ஜோக்கர்*, *ஏக் ஜே சிலோ ராஜா*, *சிட்டகாங்* மற்றும் *உருமி* (ஏக் யோதா ஷூர்வீர்) ஆகியவை இவர் நடித்ததில் குறிப்பிடத் தகுந்த படங்கள் ஆகும்.  

ஓ'நெல் அமெரிக்காவில் உள்ள சமூகம் மற்றும் பிராந்திய நாடக திரையரங்கில் தனது நடிப்பு வாழ்க்கையைத் தொடங்கினார். பின்னர் இந்தியாவிலும் சர்வதேச அளவிலும் பல தொலைக்காட்சி விளம்பரங்களில் பணியாற்றினார். 2007 ஆம் ஆண்டில் சீனி கம் திரைப்படத்திலும் அதே ஆண்டில் லோயின்ச் ஆஃப் பஞ்சாப் பிரசன்ஸ் திரைப்படங்களில் நடித்தார். இந்தியாவின் முன்னணி நடன நிகழ்ச்சியான நாச் பாலியே நடனப் போட்டியில் பங்கேற்பாளராகக் கலந்துகொண்டதன் மூலம் இவர் பரவலாக அறியப்பட்டார்.  

2010 ஆம் ஆண்டில் வெளியான மதராசப் பட்டினம் திரைப்படத்தில் நடித்தார்.பின்னர் இவர் ஜான்சி கி ராணி எனும் தொலைக்காட்சி நாடகத்தில் நடித்தார்.  

இந்திய நடிகை ஸ்வேதா கெஸ்வானியுடன் இருந்த உறவைத் தொடர்ந்து ஓ'நெல் மற்றும் கெஸ்வானி ஆகியோர் அக்டோபர் மற்றும் நவம்பர் 2008 இல் நடைபெற்ற நான்கு விதமான நிகழ்வுகளில் இவர்கள் திருமணம் செய்து கொண்டனர்.  

ஓ'நெல் மற்றும் கெஸ்வானி ஆகியோர் 2011 ஆம் ஆண்டின் மத்தியில் பிரிந்து சென்றனர். அதுவரை இவர்கள் இந்தியாவின் மும்பையில் ஒன்றாக வாழ்ந்தனர். லெஸ்டர் இன்க் என்ற விளாம்பரத் துறையில் இவர் பணியாற்றினார்.  

### விளம்பரம்
நாடகங்களில் பணிபுரிந்த பின்னர், ஹூண்டாய் மற்றும் லெனோவா போன்ற நிறுவனங்களின் விளம்பர மாதிரியாக இவர் நடித்தார். ரோமா சுவிட்சுகள், பானாசோனிக் ஏர் கண்டிஷனர்கள் மற்றும் எஸிஸ் கம்ப்யூட்டர்ஸ் மற்றும் 2006 முதல் 2009 வரை மவுலின் கிளாசியர் வாசனை திரவியங்களுக்கான விளம்பர தூதராக இருந்தது ஆகியவை இவரது மிகவும் குறிப்பிடத்தக்க பணிகளாகும்.  

2018 ஆம் ஆண்டில் இவர் நடிப்பில் ராக் தேஷ் மற்றும் இன்சைட் எட்ஜ் எனும் தொலைக்காட்சி நாடகம் ஆகியவை வெளியாகின. மேலும் டாக்டர் ருக்மாபாய் , சை ரா நரசிம்ம ரெட்டி , டிரையல் ஆஃப் சத்யம் மற்றும் பமராசி ஜசூஸ் ஆகிய திரைப்படங்கள் 2019 ஆம் ஆண்டில் வெளியாக உள்ளது.  

## தனிப்பட்ட வாழ்க்கை
இவரின் தாய் டச்சு நாட்டினர் ஆவார். இவரின் தந்தை ஐரிஷ்-அமெரிக்க வம்சா வளியினைச் சேர்ந்தவர் ஆவார். ஓ'நெல் அமெரிக்காவின் கனெக்டிகட் மாநிலத்தில் பிறந்தார்.இவருக்கு ஒரு சகோதரி உள்ளார். செப்டம்பர் 2007 இல் திருமணம் செய்து கொண்டார்.  

## திரைப்படங்கள்
2007 ஆம் ஆண்டில் சீனி கம் திரைப்படத்தின் மூலம் இவர் அறிமுகமனார். அதே ஆண்டில் லோயின்ச் ஆஃப் பஞ்சாப் பிரசன்ஸ் திரைப்படங்களில் நடித்தார்.*மெயின் அவுர் சார்லஸ் ,* *சீனி* கம், *மதராசபட்டினம்*, *ஜோக்கர்*, *ஏக் ஜே சிலோ ராஜா*, *சிட்டகாங்* மற்றும் *உருமி* (ஏக் யோதா ஷூர்வீர்) ஆகியவை இவர் நடித்ததில் குறிப்பிடத் தகுந்த படங்கள் ஆகும்.  

## }மேற்கோள்கள்
# ஒசநே+03:30



**ஒசநே+03:30** (UTC+03:30) என்பது +03:30 என்ற பன்னாட்டு நேர அளவீட்டின் ஒருங்கிணைந்த சர்வதேச நேரத்தில் இருந்து ஈடுசெய்யப்பட்ட நேரத்திற்கான அடையாளங் காட்டியாகும். ஐஎஸ்ஓ 8601 (ISO 8601) என்பதுடன் தொடர்புடைய நேரம், என எழுதப்படும். இந்த நேரம் ஈரான் நாட்டில் மட்டுமே பயன்படுத்தப்படுகிறது.  

## வடக்கு அரைக்கோள குளிர்காலச் சீர்நேரம்
*முதன்மை நகரங்கள்: தெகுரான்*  

### மத்திய கிழக்கு
- – ஈரானிய சீர் நேரம் (IRST)
# வார்ப்புரு:Time zones of the Middle East


| எகிப்திய சீர்நேரம்  
|-  
| | &nbsp; &nbsp;  
| ஒசநே+02:00  

ஒசநே+03:00  
| கிழக்கு ஐரோப்பிய நேரம் /  
இசுரேலிய சீர்நேரம் /  
பலத்தீனிய சீர்நேரம்  
கிழக்கு ஐரோப்பிய கோடைகால நேரம் /  
இசுரேலிய கோடை நேரம் /  
பலத்தீனிய கோடை நேரம்  
|-  
| | &nbsp; &nbsp;  
| ஒசநே+03:00  
| அராபிய சீர்நேரம் /  
துருக்கிய நேரம்  
|-  
| | &nbsp; &nbsp;  
| ஒசநே+03:30  
| ஈரானிய சீர் நேரம்  
|-  
| | &nbsp; &nbsp;  
| ஒசநே+04:00  
| பாரசீக வளைகுடா சீர்நேரம்  
|}  
<small><span>▉</span><span>▉</span><span>▉</span><span>▉</span> ஆண்டு முழுவதும் ஒரே சீர்நேரம்  
<span>▉</span> பகலொளி சேமிப்பு நேரம் கடைப்பிடிப்பு</small>  
]]<noinclude>  

</noinclude>
# கார்த்திக் ஆர்யன்


**கார்த்திக் திவாரி** (Kartik Aaryan பிறப்பு 22 நவம்பர் 1990), **கார்த்திக் ஆர்யன் என்று** பரவலாக அறியப்படும் இவர் பெரும்பான்மையாக இந்தி படங்களில் தோன்றும் ஓர் இந்திய நடிகர் ஆவார். குவாலியரில் பிறந்து வளர்ந்த இவர், உயிரி தொழில்நுட்பத்தில் பொறியியல் பட்டம் பெறுவதற்காக நவி மும்பைக்கு இடம் பெயர்ந்தார். விளம்பரங்களில் நடித்துக் கொண்டிருந்த காலத்தில் இவர் திரைப்படங்களிலும் நடிக்க வாய்ப்புத் தேடினார்.ஆர்யன் 2011 ஆம் ஆண்டில் *பியார் கா புஞ்சனாமா* என்ற *திரைப்படத்தில்* அறிமுகமானார். இது மூன்று இளைஞர்கள் எதிர்கொள்ளும் காதல் இன்னல்களைப் பற்றிய ஒரு திரைப்படமாகும்.  

*ஆகாஷ் வாணி* (2013) மற்றும் *காஞ்சி: தி* அன்பிரேக்கபிள் (2014) ஆகிய படங்களில் முன்னணி கதாபாத்திரங்களில் *ஆர்யன்* நடித்தார். ஆனால் இவை வணிக ரீதியாக வெற்றி பெறவில்லை. பின்னர் அவர் ரஞ்சன் மற்றும் பருச்சாவுடன் இணைந்து *பியார் கா புஞ்சனாமா 2* (2015) மற்றும் *சோனு கே திட்டு கி ஸ்வீட்டி* (2018) ஆகிய திரைப்படங்களில் நடித்தார். இவை இரண்டும் வணிக ரீதியாக வெற்றிகரமான திரைப்படமாக அமைந்தது. ஆனால் விமர்சன ரீதியாக அவை தோல்வியடைந்தது. பின்னர் 2019 ஆம் ஆண்டில் லுகா சுப்பி எனும் திரைப்படத்தில் நடித்தார்.  

நடிப்பு வாழ்க்கையினைத் தவிர சில விளம்பரங்களிலும் நடித்து வருகிறார். மேலும் இரு விருது வழங்கும் நிகழ்வில் கலந்துகொண்டுள்ளார்.  

## வாழ்க்கை மற்றும் தொழில்

### ஆரம்பகால வாழ்க்கை மற்றும் தொழில் ஆரம்பம் (1990–2014)
கார்த்திக் திவாரி (பின்னர் ஆரியன்) நவம்பர் 22, 1990 அன்று மத்திய பிரதேசத்தின் குவாலியரில் பிறந்தார். அவரது பெற்றோர் இருவரும் மருத்துவர்கள் ஆவர்.அவரது தந்தை ஒரு குழந்தை மருத்துவர், மற்றும் அவரது தாயார் மாலா ஒரு மகளிர் மருத்துவ நிபுணர் . நவி மும்பையின் டி.ஒய் பாட்டீல் பொறியியல் கல்லூரியில் உயிரியல் பிரிவில் பொறியியல் பட்டம் பெற்றார் நேர்காணலில் கலந்து கொள்வதற்காக தனது வகுப்புகளைத் தவிர்த்துவிட்டு இரண்டு மணி நேரம் பயணம் செய்வேன் என்று தனது நேர்காணலில் கூறியுள்ளார். **ஆர்யன்**பல்கலைக்கழகத்தில் இருந்தபோது விளம்பரத்தில் நடிக்கத் துவங்கினார்.  

தனது மூன்றாம் ஆண்டு கல்லூரியில் படிக்கும் போது, ஆர்யன் திரைப்படத்தில்அறிமுகமானார். லவ் ரஞ்சனின் பட்டி பிலிம் *பியார் கா புஞ்சனாமா* (2011) திரைப்படத்தில் திவேண்டு சர்மா, ராயோ எஸ் பகிர்தா, மற்றும் நுஷ்ரத் பருச்சா ஆகியோருடன் இணைந்து நடித்தார்.  

## மற்ற வேலை
படங்களில் நடிப்பதனைத் தவிர்த்து, பிராண்ட் ஹம்மல் இன்டர்நேஷனல் எனும் விளையாட்டு ஆடை நிறுவனம், கிரீம் எமாமி ஃபேர் அண்ட் ஹேண்ட்சம் மற்றும் மன்யாவர் ஆடை நிறுவனம் உள்ளிட்ட பல நிறுவனங்கள் மற்றும் தயாரிப்பு விளம்பரங்களில் நடித்து வருகிறார் . ஆயுஷ்மான் குர்ரானாவுடன் 2018 ஐஃபா விருதுகளையும், விக்கி கௌசலுடன் 2019 ஜீ சினி விருதுகளையும் அவர் தொகுத்து வழங்கியுள்ளார்.  

## திரைப்படங்கள்
ஆர்யன் 2011 ஆம் ஆண்டில் *பியார் கா புஞ்சனாமா* என்ற *திரைப்படத்தில்* அறிமுகமானார், இது மூன்று இளைஞர்கள் எதிர்கொள்ளும் காதல் இன்னல்களைப் பற்றிய ஒரு திரைப்படமாகும். *ஆகாஷ் வாணி* (2013) மற்றும் *காஞ்சி: தி* அன்பிரேக்கபிள் (2014) ஆகிய படங்களில் முன்னணி கதாபாத்திரங்களில் *ஆர்யன்* நடித்தார்.
# கவார் ரிஸ்வி

**கவார் ரிஸ்வி** (ஆங்கிலம் : Khawar Rizvi) ( பிறப்பு:1938 ஜூன் 1 & இறப்பு:1981 நவம்பர் 15) இவர் ஒரு உருது மற்றும் பாரசீக மொழியின் முக்கிய கவிஞராவார். இவர் ஒரு அறிவார்ந்தவராகவும் கல்விமானாகவும் மதிக்கப்பட்டார். முக்கியமாக இவரது புகழுக்கு காரணம் இவரது கவிதையே ஆகும். இவரது இயற்பெயர் சையத் சிப்டே ஹசன் ரிஸ்வி என்பதாகும். இவர் கவிதை மற்றும் கட்டுரைகளை எழுதுவதற்கு "கவார்" என்ற புனைப்பெயரை பயன்படுத்தினார். கவார் என்றால் பாரசீக மொழியில் "கிழக்கு" என்று பொருள்படும். கவார் கிழகை விரும்பவராகவும், கிழக்கின் வாழ்க்கை முறை மற்றும் கிழக்கு விழுமியங்களை ரசிப்பவராகவும் இருந்தார்.  

## ஆரம்பகால வாழ்க்கை மற்றும் தொழில்
கவார் ரிஸ்வி ஒரு மேன்மையான சையத் குடும்பத்தைச் சேர்ந்தவர். இவர் 1938 ஜூன் 1 அன்று பிறந்தார். இவரது உண்மையான பிறந்த ஆண்டு 1936 என்று சில ஆதாரங்கள் கூறுகின்றன. ஆனால் இவர் 1938 இல் பிறந்தார் என்று அதிகாரப்பூர்வ ஆவணங்கள் காட்டுகின்றன. இவர் தனது தாயார் அபிதா பேகமிடமிருந்து கவிதைகளை கற்றுள்ளார். அபிதா பேகத்தின் கவிதைகள் பெரும்பாலானவற்றைப் பாதுகாக்க முடியவில்லை என்றாலும், அவர் ஒரு திறமையான கவிஞராக இருந்துள்ளார். இவரது தாய்மாமன் மருத்துவர் அபுல் அசன் ஒரு பிரபலமான கவிஞரும் அறிஞருமாவார். இவரது அத்தை பானோ சைத்புரியும் ஒரு சிறந்த கவிஞராவார். கவார் ரிஸ்வியின் தந்தை சையத் நஜ்ம் உல் ஹசன் ரிஸ்வி பாக்கித்தானின் ஆயுதப்படைகளில் பணியாற்றிவர்.  

கவார் ரிஸ்வி தனது சிறுவயதிலிருந்தே அறிவு மற்றும் கற்றலை விரும்பினார். இப்போது அட்டோக் என்று அழைக்கப்படும் காம்ப்பெல்பூர் என்ற ஊரில் அரசு பள்ளியில் கல்வி கற்றார். பின்னர், அட்டோக்கிலுள்ள அரசு கல்லூரியில் பட்டம் பெற்றார். பின்னர் பஞ்சாப் பல்கலைக்கழகத்தில் இலக்கியத்தில் முதுகலைப் பட்டம் பெற்றார். ஆசிரியராக தனது வாழ்க்கையைத் தொடங்கிய இவர் பின்னர் வங்கித் துறையில் சேர்ந்து திறமையான வங்கியாளரானார். ஏழைகளை அவர்களின் உரிமைகளிலிருந்து பறித்ததற்காக இவர் அதிருப்தியடைந்து வங்கித் தொழிலை விட்டு வெளியேறினார்.  

பின்னர் மக்களுக்கு சிறப்பாக சேவைகளை செய்ய, கவார் பாக்கித்தானில் சமூக பாதுகாப்புத் துறையில் சேர்ந்தார். 1981 நவம்பர் 15, அன்று தனது சொந்த ஊரிலிருந்து தனது பணியிடத்திற்குச் செல்லும்போது திடீர் மாரடைப்பால் இறக்கும் வரை அதே துறையில் இயக்குநராகப் பணியாற்றி வந்தார். இவரது இறுதிச் சடங்கில் ஆயிரக்கணக்கான மக்கள் கலந்து கொண்டனர். இவர் பாகிஸ்தானின் ஜாங் மாவட்டத்தில் உள்ள வரலாற்று சிறிய நகரமான அஹ்மத் புர் சியாலின் கல்லறையில் அடக்கம் செய்யப்பட்டார். 43 வயதில் இவரது மரணம் கண்டம் முழுவதும், குறிப்பாக தெற்காசியாவின் பிராந்தியம் பரவலாக துக்கப்பட்டது.  

## கருத்தியல் மற்றும் செயல்பாடுகள்
கவார் ரிஸ்வி ஒரு நாற்காலிச் சிந்தனையாளராகவோ அல்லது ஒரு தனி அறை புரட்சியாளராகவோ இருக்கவில்லை. இவர் தனது காலத்தின் அரசியல் மற்றும் அறிவுசார் இயக்கங்களில் தீவிரமாக பங்கேற்றார். இவர் இந்தியா மற்றும் பாக்கித்தானின் துணைக் கண்டத்தில் உள்ள பிரபலமான முற்போக்கு எழுத்தாளர்கள் இயக்கத்தைச் சேர்ந்தவர். கவார் அனைத்து வகையான மற்றும் கொடுங்கோன்மை, சர்வாதிகாரம், அடிபணிதல் மற்றும் சுரண்டலுக்கு எதிரானவர். இவரது சித்தாந்தம் மற்றும் அரசியல் நம்பிக்கைகள் காரணமாக இவர் பாக்கித்தானின் அப்போதைய சர்வாதிகார ஆட்சியாளரான ஜெனரல் ஜியா-உல்-ஹக்கின் கொள்கைகளுக்கு பலியானார். கருத்துச் சுதந்திரம், சிவில் உரிமைகள், மனித உரிமைகள், சமத்துவம் மற்றும் வறுமையை ஒழிப்பதற்காக இவர் போராடினார்.
# இலக்கு வீச்சு


**இலக்கு வீச்சு** (*bowled*) என்பது துடுப்பாட்டத்தில் இலக்கை நோக்கி வீசப்படும் வீச்சையும் அதன்மூலம் மட்டையாளரை வீழ்த்துவதையும் குறிக்கிறது.  

பொதுவாக ஒரு பந்து வீச்சாளர் இலக்கை நோக்கி வீசும்போது அதை மட்டையாளர் இலக்கில் படாதவாறு தனது மட்டையால் தடுத்துக் காக்கிறார். ஆனால் அந்தப் பந்து இலக்கைத் தாக்கி அதன் இணைப்பான்களை விழச்செய்தால் அவர் ஆட்டமிழந்து விடுவார். அப்போது பந்து மட்டையிலோ பிற உடல் பாகத்திலோ பட்டிருந்தாலும் கருத்தில் கொள்ளப்படாது. எனவே இதற்கு மேல்முறையீடு தேவைப்படுவதில்லை. இலக்கு வீச்சால் ஆட்டமிழந்ததை உணர்ந்தவுடன் மட்டையாளர் தானாகவே களத்தில் இருந்து வெளியேறிவிடுவார்.  

பிழை வீச்சு, அகல வீச்சு அல்லது செயலற்ற வீச்சு போன்ற வீச்சுகளின் மூலம் இலக்கு வீச்சு முறையில் ஆட்டமிழக்கச் செய்ய இயலாது.
# நைனா முகமது கலை அறிவியல் கல்லூரி


**நைனா முகமது கலை அறிவியல் கல்லூரி** (*Naina Mohamed College of Arts & Science*), புதுக்கோட்டை மாவட்டம் இராஜேந்திரபுரத்தில் 1997ஆம் ஆண்டில் நிறுவப்பட்ட கலை அறிவியல் கல்லூரியாகும். இது திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்ட கல்லூரியாகும்.  

## அமைவிடம்
நைனா முகமது கலை மற்றும் அறிவியல் கல்லூரி இந்தியாவின் தமிழ்நாட்டில் புதுக்கோட்டையில் ராஜேந்திரபுரத்தில் அமைந்துள்ளது.  

## கற்பிக்கப்படும் பாடங்கள்
- இளங்கலை இலக்கியம்
- இளங்கலை, முதுகலை-ஆங்கிலம்
- இளம் வணிகவியல்
- தொழில் நிர்வாகவியல் இளங்கலை
- இளநிலை, முதுநிலை கணினி அறிவியல்
- இளநிலை கணினி பயன்பாடு
- இளநிலை, முதுநிலை-கணிதம்
- இளநிலை வேதியியல்
- இளநிலை இயற்பியல்
- இளநிலை ஊட்டச்சத்து மற்றும் உணவுக் கட்டுப்பாடு
- ஆலிமா (இசுலாம்)

## வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# விக்கி கௌசல்


**விக்கி கௌசல்** (*Vicky Kaushal*, பிறப்பு 16 மே 1988) இந்தி படங்களில் நடிக்கும் ஓர் இந்திய நடிகர் ஆவார். இவர் ஒரு தேசிய திரைப்பட விருது மற்றும் பிலிம்பேர் விருதைப் பெற்றுள்ளார்.  

அதிரடித் திரைப்பட இயக்குனரான ஷாம் கௌசலுக்கு மகனாகப் பிறந்த இவர் ராஜீவ் காந்தி தொழில்நுட்பக் கழகத்தில் பொறியியல் பட்டம் பெற்றார். திரைப்படத் தொழிலில் ஈடுபட விரும்பிய இவர் , *கேங்க்ஸ் ஆஃப் வாஸ்ஸெய்பூர்* (2012) என்ற திரைப்படத்தில் அனுராக் காஷ்யப்பிடம் உதவி இயக்குநராகப் பணியாற்றினார். மேலும் காஷ்யப் தயாரித்த இரண்டு நாடகங்களில் இவர் சிறிய வேடங்களில் நடித்தார். காஷ்யப்பின் முதல் சுயாதீன நாடகமான *மசான்* (2015) இல் இவர் முக்கியக் கதாப்பத்திரத்தில் நடித்தார். இது அவருக்கு சிறந்த ஆண் அறிமுகத்திற்கான ஐஃபா மற்றும் ஸ்கிரீன் விருதுகளைப் பெற்றது, *அதைத்* தொடர்ந்து இவர் காஷ்யப்பின் உளவியல் *த்ரில்லரான* *ராமன் ராகவ்* திரைப்படத்தில் காவலராக நடித்தார்.  

2018 ஆம் ஆண்டில் *ராஸி* மற்றும் *சஞ்சு* ஆகிய படங்களில் துணை வேடங்களில் நடித்ததன் மூலம் இவர் பரவலாக அறியப்பட்டார். இது அந்த ஆண்டின் அதிக வசூல் செய்த இரண்டு படங்களாகும் . மேலும் இவர் சிறந்த துணை நடிகருக்கான பிலிம்பேர் விருதை வென்றார் . மேலும் 2018 ஆம் ஆண்டில் இவர் நெற்ஃபிளிக்சுவில் *லவ் பெர் ஸ்கொயர் ஃபுட்* மற்றும் லஸ்ட் ஸ்டோரிஸ் போன்ற தொடர்களில் நடித்தார்.2019 ஆம் ஆண்டில் இவர் *ஊரி: தி சர்ஜிக்கல் ஸ்ட்ரைக்* திரைப்படத்தில் ஒரு இராணுவ அதிகாரியாக முக்கியக் கதாபாத்திரத்தில் நடித்தார். அதில் நடித்ததற்காக சிறந்த நடிகருக்கான தேசிய திரைப்பட விருதை வென்றார் .  

## வாழ்க்கை மற்றும் தொழில்

### ஆரம்பகால வாழ்க்கை மற்றும் வேலை (1988–2016)
கௌசல் 16 மே 1988 அன்று மும்பை புறநகரில் பிறந்தார். அதிரடித் திரைப்பட இயக்குனரான ஷாம் இவரின் தந்தை ஆவார். அவரது தம்பி சன்னியும் ஒரு நடிகர் ஆவார். இவர் பஞ்சாபி ஆவார் . கௌசல் தன்னை படிப்பு, துடுப்பாட்டம் விளையாடுவது மற்றும் திரைப்படம் பார்ப்பதில் ஆர்வம் கொண்டிருந்த வழக்கமான குழந்தை என்று கூறியுள்ளார். இவர் ராஜீவ் காந்தி தொழில்நுட்பக் கழகத்தில் பொறியியல் பட்டம் பெற்றார். ஒரு மென்பொருள் நிறுவனத்தில் பணியாற்றினார். ஆனால் அதில் தொடர இவருக்கு விருப்பம் இல்லாததால் திரைப்படத் தொழிலில் ஈடுபட விரும்பிய இவர் , *கேங்க்ஸ் ஆஃப் வாஸ்ஸெய்பூர்* (2012) என்ற திரைப்படத்தில் அனுராக் காஷ்யப்பிடம் உதவி இயக்குநராகப் பணியாற்றினார்  

*ஃபோர்ப்ஸ் இந்தியா* 2018 ஆம் ஆண்டின் 30 வயதுக்குட்பட்ட 30 நபர்கள் பட்டியலில் இடம்பெற்றார். இந்தியாவின் முதல் நெற்ஃபிளிக்சுவில் *லவ் பெர் ஸ்கொயர் ஃபுட்* என்ற காதல் நகைச்சுவை படத்தின் ஆண் கதாநாயகனாக இவர் தேர்வானார். ஹரிந்தர் *சிக்காவின்* நாவலான *காலிங் ஷெஹ்மத்தை* அடிப்படையாகக் கொண்ட மேக்னா *குல்சரின்* *ராசியில்* (2018) இவர் நடித்தார். 1971 ஆம் ஆண்டு இந்திய-பாகிஸ்தான் போரின் போது அமைக்கப்பட்ட இந்த படம், இந்திய உளவுத்துறையை உளவு பார்க்க பாகிஸ்தான் ராணுவத்தால் அனுப்பப்பட்ட அதிகாரியை திருமணம் செய்து கொண்ட காஷ்மீரைச் சேர்ந்த ( ஆலியா பட் நடித்த) ஒரு இளம் இந்தியப் பெண்ணின் நிஜ வாழ்க்கை கதையைச் சொல்கிறது. இந்த படம் ஒரு பெண் கதாநாயகன் மற்றும் *டெய்லி நியூஸ் அண்ட் அனாலிசிஸின்* மீனா ஐயர் ஆகியோரைக் கொண்ட இந்தப் படம் இந்தி படங்களில் அதிக வசூல் செய்த படங்களில் ஒன்றாக கருதப்படுகிறது.
# நாவலர் ந மு வேங்கடசாமி நாட்டார் திருவருள் கல்லூரி



**நாவலர் ந. மு. வேங்கடசாமி நாட்டார் திருவருள் கல்லூரி** (*Navalar Na. Mu. Venkatasamy Nattar Thiruvarul College*) 1992ஆம் ஆண்டில் தமிழ்நாட்டில் தஞ்சாவூரில் நிறுவப்பட்ட தனியார் கலைக் கல்லூரி ஆகும். இது திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. இக்கல்லூரி தமிழ் புலவர் ந. மு. வேங்கடசாமி நாட்டார் நினைவாக நிறுவப்பட்டது.  

## அறிமுகம்
புது தில்லியில் உள்ள பல்கலைக்கழக மானியக் குழுவினால் அங்கீகரிக்கப்பட்ட கல்லூரி இதுவாகும்.  

## இடம்
இக்கல்லூரி தமிழ்நாட்டில் தஞ்சாவூர் மாவட்டத்தில் வெண்ணாற்றங்கரையில் கபிலர் நகரில் அமைந்துள்ளது  

## படிப்புகள்
கணினி பயன்பாடு மற்றும் கணினி அறிவியல் உள்ளிட்ட 10 பிரிவுகளில் பாடங்கள் வழங்கப்பட்டு வருகின்றன.
# ஒசநே+04:30



**ஒசநே+04:30** (UTC+04:30) என்பது +04:30 என்ற பன்னாட்டு நேர அளவீட்டின் ஒருங்கிணைந்த சர்வதேச நேரத்தில் இருந்து ஈடுசெய்யப்பட்ட நேரத்திற்கான அடையாளங் காட்டியாகும். இந்த நேர அலகு தெற்காசியாவில் ஆப்கானித்தானின் சீர் நேரமாகப் பயன்படுத்தப்படுகிறது. கோடையில் மேற்கு ஆசியாவில் 2022 வரை ஈரானின் பகலொளி நேரமாக இது பயன்படுத்தப்பட்டது.  

## ஆண்டு முழுவதிற்குமான சீர்நேரம்

### தெற்காசியா
*முதன்மை நகரங்கள்: காபூல்*  

- - ஆப்கானித்தானிய நேரம்

## கோடையில் வடக்கு அரைக்கோளத்தின் பகலொளி நேரம்

- மேற்கு ஆசியா
*முதன்மை நகரங்கள்: தெகுரான்*  

### ஈரானிய பகலொளி நேரம்

ஈரானில் 2005 முதல் 2008 வரை நான்கு ஆண்டுகள், பகலொளி நேரம் பின்பற்றப்படவில்லை. பின்னர், 2008 மார்ச்சு 1 ஆம் நாள் முதல் மீள் அறிமுகம் செய்யப்பட்டு, மீண்டும் 2022 செப்டம்பர் 21 முதல் நிறுத்தப்பட்டது.
# பிழை வீச்சு

துடுப்பாட்டத்தில் **பிழை வீச்சு** என்பது முறையற்ற வீச்சுகளில் ஒன்றாகும். இதன் விளைவாக மட்டையாடும் அணிக்கு கூடுதலாக ஒரு ஓட்டம் வழங்கப்படுகிறது. மேலும் அந்த வீச்சு நிறைவில் ஒன்றாக சேர்க்கப்படாது. எனவே அதை ஈடுசெய்யும் வகையில் பந்துவீச்சாளர் கூடுதலாக பந்துவீச வேண்டும். இதன் வரையறைகள் துடுப்பாட்ட விதி 21இல் உள்ளது.  

பிழை வீச்சுக்கு அடுத்து வீசப்படும் பந்தில் ஓட்ட இழப்பைத் தவிர மற்ற முறைகளில் மட்டையாடுபவரை ஆட்டமிழக்கச் செய்ய இயலாது. எனவே மட்டையாளர் எவ்வித தயக்கமும் இன்றி பந்தை அடிக்கலாம். இது இலவச அடி என்று அழைக்கப்படுகிறது.
# இராஜகிரி தாவூத் பாட்சா கலை மற்றும் அறிவியல் கல்லூரி


**இராஜகிரி தாவூத் பாட்சா கலை மற்றும் அறிவியல் கல்லூரி** (*Rajagiri Dawood Batcha College of Arts And Science, Papanasam*) 1999-ஆம் ஆண்டில் நிறுவப்பட்டது. இது திருச்சிராப்பள்ளி, பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. மேலும் தில்லியில் உள்ள பல்கலைக்கழக மானிய குழுவினால் அங்கீகரிக்கப்பட்ட கல்லூரி. தாவூத் பாட்சா கல்வி மற்றும் தொண்டு அறக்கட்டளை 1998-ஆம் ஆண்டில் நிறுவப்பட்டது. இதன் தலைவரான மருத்துவர் எம்.ஏ. தாவூத் பாட்சா இந்த கல்வி அறக்கட்டளையினை நிறுவினார்.  

## அமைவிடம்
இக்கல்லூரி தஞ்சாவூர் மாவட்டம், பாபநாசத்தில் சாலியமங்கலம் சாலையில் அமைந்துள்ளது.  

## படிப்புகள்
### இளநிலை
- ஆங்கிலம்
- தமிழ் இலக்கியம்
- உணவக மேலாண்மை
- உயிர்தொழில்நுட்பவியல்
- உயிர்வேதியியல்
- நுண்ணுயிரியல்
- கணிதம்
- கணினி அறிவியல்
- தகவல் தொழில்நுட்பவியல்
- இயற்பியல்
- காட்சி தொடர்பியல்

### முதுநிலை
- ஆங்கிலம்
- கணினி அறிவியல்
- தகவல் தொழில்நுட்பவியல்

## வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# ஜே. டி. சக்ரவர்த்தி


**நகுலபதி சீனிவாச சக்ரவர்த்தி** (Nagulapati Srinivasa Chekravarthy**)** **ஜே. டி. சக்ரவர்த்தி** என்று தொழில் ரீதியாக அழைக்கப்படும் இவர் ஓர் இந்தியத் திரைப்பட நடிகர், திரைக்கதை எழுத்தாளர், தயாரிப்பாளர், இசையமைப்பாளர், பாடகர் மற்றும் இயக்குநர் ஆவார். இவர் தென்னிந்திய திரையுலகிலும் பாலிவுட்டிலும் பணியாற்றியுள்ளார் . ராம் கோபால் வர்மா இயக்கிய தெலுங்குத் திரைப்படமான *சிவா* என்ற அதிரடித் திரைப்படத்தில் நடித்ததன் மூலம் சக்ரவர்த்தி அறிமுகமானார். இந்தத் திரைபப்டம் இந்தியாவின் 13 வது சர்வதேச திரைப்பட விழாவில் திரையிடப்பட்டது . பின்னர் சிவா (1990) என்ற அதே பெயரில் படத்தின் மீளுருவாக்கத்தின் மூலம் பாலிவுட்டில் அறிமுகமானார். பின்னர் இவர் 1998 ஆம் ஆண்டு இந்திய சர்வதேச திரைப்பட விழாவில், இந்திய பனோரமா பிரிவில் திரையிடப்பட்ட திரைப்படமான *சத்யாவில்* நடித்தார். அந்தத் திரைப்படம் சிஎன்என்-ஐபிஎன்னின் 100 சிறந்த இந்திய திரைப்படங்களில் பட்டியலிடப்பட்டது., இப்படத்தில் இவர் பணியாற்றியதற்காக திரை விருது நிகழ்வில் நடுவர் விருது இவருக்கு வழங்கப்பட்டது.  

தெலுங்கு, இந்தி மற்றும் சில தமிழ், மற்றும் மலையாளம் உள்ளிட்ட எழுபதுக்கும் மேற்பட்ட திரைப்படங்களில் சக்ரவர்த்தி நடித்துள்ளார். *நெட்டி சித்தார்த்தா* (1990), மணி (1993), மணி மணி (1995), *ஒன் பை டூ* (1993), *குலாபி* (1996) போன்ற திரைப்படங்களில் நடித்ததன் மூலம் இவர் பரவலாக அறியப்பட்டார். மேலும் இவர் மாநில அரசின் நந்தி விருதினைப் பெற்றார். *அனகனாக ஒக* ரோஜு (1997), எகிரே பாவுரமா (1997), *நேனு பிரேமிஸ்தா* (1997), வொய்ஃப் ஆஃப் வி. வரபிரசாத் ( 1998), *பிரேமகு வேலயாரா (1999)*, *பேப் நா* *பிரணம் (* 2000), *கண்ணடத்தில் முத்தமிட்டால்* (2002), *பிரேமகு ஸ்வகதம்* (2002), *மத்தியனம்* *ஹத்யா* (2004), *துபாய் சீனு* (2007), *ஹோமாம்* (2008), *சித்தம்* (2009), *ஜோஷ்* (2009), *சர்வம்* (2009), *சமர்* (2013), *அரிமா நம்பி* (2014), *ஐஸ்கிரீம் 2* (2014), *பாஸ்கர் தி ராஸ்கல்* (2016) மற்றும் *ஷிகாமணி* (2016). ஆகிய திரைப்படங்களிலும் நடித்துள்ளார்  

சுஸ்திதா சென், *பூத் ரிட்டர்ன்ஸ்*, மனிஷா கொய்ராலா, மற்றும் *ஆக்* ஆகியோருடன் *வாஸ்து சாஸ்திரம்* போன்ற இந்தி படங்களிலும் இவர் நடித்துள்ளார் .  

## ஆரம்பகால வாழ்க்கை
சக்ரவர்த்தியின் தாயார் கர்நாடக பாடகரும், ஓய்வு பெற்ற பேராசிரியருமான டாக்டர் கோவேலா சாந்தா ஆவார். இவரது தந்தை சூர்யநாராயண ராவ் நகுலபதி. இவர் இந்தியாவின் ஹைதராபாத்தில் பிறந்தார். செயின்ட் ஜார்ஜ் இலக்கணப் பள்ளியில் (ஹைதராபாத்) தனது பள்ளிப் படிப்பை கற்றார். சைதன்யா பாரதி இன்ஸ்டிடியூட் ஆப் டெக்னாலஜியில் இளங்கலைப் பொறியியல் பிரிவில் பட்டம் பெற்றார். ஆகஸ்ட் 18, 2016 அன்று, லக்னோவைச் சேர்ந்த அனுக்ரிதி கோவிந்த் சர்மாவை இவர் திருமணம் செய்து கொண்டார்.  

இவர் 1989 ஆம் ஆண்டில் ராம் கோபால் வர்மாவின் முதல் தெலுங்குத் திரைப்படமான *சிவா*வில் அறிமுகமானார், அதே ஆண்டில் மலையாள திரைப்படமான *என்னோடிஷ்டம் குடமோவில்* நடித்தார். ராம் கோபால் வர்மாவின் தயாரிப்பில் இவரின் முதல் இந்தித் திரைப்படமான சத்யா , ஜூலை 3, 1998 அன்று திரையரங்குகளில் வெளியிடப்பட்டது. *சத்யா* விமர்சன ரீதியாக பாராட்டப்பட்டது.
# எஸ். கே. கலை மற்றும் அறிவியல் கல்லூரி



எஸ்.கே. கலை மற்றும் அறிவியல் கல்லூரி 2009 இல் நிறுவப்பட்டது. இது திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.  
## அறிமுகம்
இந்த கல்லூரிக்கு இந்திய பல்கலைக்கழக மானிய ஆணையம்(UGC)யால் அங்கீகாரம் பெற்றது  
## இடம்
கல்லைமேடு, தாமரைபுளம்,வேதரானியம்,நாகப்பட்டினத்தில் அமைந்துள்ளது  
## படிப்புகள்
வர்த்தக பயன்பாடு மற்றும் உயிர் தொழில்நுட்பம் என 13 பிரிவுகளில் பயிற்சி வழங்கப்பட்டு வருகின்றன.  
## வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# திசா பதானி


**திசா பதானி** என்பவர் இந்தியாவைச் சேர்ந்த நடிகை ஆவார். அவர் இந்தி படங்களில் முதன்மையாக பணியாற்றுகிறார். வருண் தேஜாவிற்கு ஜோடியாக 2015 ஆம் ஆண்டில் வெளிவந்த தெலுங்குத் திரைப்படமான *லோஃபர்* மூலம் தனது நடிப்பு வாழ்க்கையைத் தொடங்கினார். 2016 ஆம் ஆண்டில் விளையாட்டு வாழ்க்கை வரலாற்றான *எம்.எஸ்.தோனி: தி அன்டோல்ட் ஸ்டோரி* என்ற திரைப் படத்தில் பாலிவுட்டில் அறிமுகமானர். 2017 ஆம் ஆண்டில் சீன அதிரடி நகைச்சுவை திரைப்படமான *குங் ஃபூ யோகாவில்* நடித்தார். இந்த திரைப்படம் எல்லா காலத்திலும் அதிக வசூல் செய்த சீன திரைப்படங்களில் ஒன்றாகும் . வணிக ரீதியாக வெற்றி பெற்ற இந்தி மொழி அதிரடி திரைப் படங்களான *பாகி 2* (2018) மற்றும் *பாரத்* (2019) ஆகிய என்பவற்றில் நடித்தார்.  

## திரைத்துறையில்
திசா பதானி 2015 ஆம் ஆண்டில் வருண் தேஜுவுடன் தெலுங்குத் திரைப்படமான *லோஃபர்* மூலம் திரைத்துறைக்கு அறிமுகமானார். கட்டாய திருமணத்திலிருந்து தப்பிக்க வீட்டிலிருந்து ஓடும் மவ்னி என்ற பெண்ணின் பாத்திரத்தில் நடித்தார். இந்த திரைப்படத்தை பூரி ஜகந்நாத் இயக்கினார். மேலும் இத்திரைப்படத்தை சி.கே. என்டர்டெயின்மென்ட்டின் கீழ் சி. கல்யாண் தயாரித்தார். இப்படம் 200 மில்லியன் டாலர் பட்ஜெட்டில் தயாரிக்கப்பட்டது. பாக்ஸ் ஆபிஸில் 106 மில்லியன் டாலர் வசூலைப் பெற்றது. திசா பதானி 2016 ஆம் ஆண்டில் டைகர் ஷிராஃப் உடன் டி- சீரிஸின் கீழ் பூஷண் குமார் மற்றும் கிருஷன் குமார் ஆகியோரால் தயாரிக்கப்பட்ட மற்றும் மீட் பிரதர்ஸ் இசையமைத்த இசைக் காணொளியில் தோன்றினார். மீட் பிரதர்ஸ் எழுதி இயக்கிய இக் காணொளிக்கு பாடகர் அதிதி சிங் சர்மா குரலைக் கொடுத்தார்.  

நீரஜ் பாண்டேவின் இயக்கத்தில் இந்திய கிரிக்கெட் அணியின் முன்னாள் தலைவர் மகேந்திர சிங் தோனியின் வாழ்க்கை கதையை அடிப்படையாகக் கொண்ட வாழ்க்கை வரலாற்று விளையாட்டுத் திரைப்படமான நீரஜ் பாண்டேவின் *எம்.எஸ் தோனி: தி அன்டோல்ட் ஸ்டோரி* என்ற திரைப்படத்தில் நடித்தார். திசா பதானி கார் விபத்தில் இறந்த மகேந்திர சிங் தோனியின் காதலி பிரியங்கா ஜா என்ற பாத்திரத்தில் நடித்தார். இத்திரைப்படத்தில் சுசாந்த் ராஜ்புத், கியாரா அத்வானி ஆகியோரும் நடித்துள்ளனர். நீரஜ் பாண்டே இயக்கி, பாக்ஸ் ஸ்டார் ஸ்டுடியோஸால் தயாரிக்கப்பட்ட இந்த திரைப்படம் 2016 ஆம் ஆண்டு செப்டம்பர் 30 அன்று வெளியிடப்பட்டது. இது 2.16 பில்லியன் வசூல் மூலம் மாபெரும் வெற்றி பெற்றது. சுஷாந்த் சிங் ராஜ்புத் மற்றும் திஷா இருவருக்கும் அதிக வசூல் செய்த படமாக கருதப்படுகின்றது. இதில் திசாவின் நடிப்பு பரவலாக ஏற்றுக்கொள்ளப்பட்டது. திசா பதானி சோனு சூட் உடன் ஜாக்கி சானின் நகைச்சுவை அதிரடி திரைப்படமான குங் ஃபூ யோகாவிலும் நடித்தார். குங் ஃபூ யோகா 2017 ஆம் ஆண்டில் திரைக்கு வந்தது.  

பதானி பின்னர் பாகி 2 இல் டைகர் ஷிராஃப் உடன் இணைந்து நடித்தார். இது 2016 ஆம் ஆண்டின் வெற்றிப் படமான பாகியில் டைகர் ஷிராஃப், ஷ்ரத்தா கபூர் ஆகியோர் நடித்துள்ளனர. இந்த திரைப்படத்தை சஜித் நதியாட்வாலா தயாரித்து, அகமது கான் இயக்கியுள்ளார். இப்படம் 2018 ஆம் ஆண்டு மார்ச் 30 அன்று உலகளவில் வெளியிடப்பட்டது. சுமார் ₹ 243 கோடி வசூலை பெற்றது.  

பிரபலங்கள் பலர் தங்களது சொந்த யூடியூப் சேனலை உருவாக்கி வருவதாகவும், தற்போது திஷா பதானி தனது யூடியூப் சேனலையும் தொடங்கவிருப்பதாகவும் சமீபத்தில் தகவல் வெளிவந்தது.
# ஆரிப் வாலா தெஹ்சில்

**ஆரிப்வாலா** (ஆங்கிலம்: Arifwala உருது : عارِف والا ) என்பது பாகிஸ்தானின் பஞ்சாப் மாகாணத்தில் உள்ள பாக்பட்டன் மாவட்டத்தின் ஒரு தெஹ்ஸில் ஆகும். இது பக்கப்பட்டன் மாவட்டத்தின் தென்மேற்கில் அமைந்துள்ளது.  

## வரலாறு
பத்தொன்பதாம் நூற்றாண்டில், ஆரிஃப்வாலா சக் எண் 61 / ஈபி என பெயரிடப்பட்ட ஒரு கிராமமாக மட்டுமே இருந்தது. பின்னர் அந்த கிராமத்தில் தங்கியிருந்த "ஆரிஃப் பாபா" என்ற சூஃபியின் பெயரால் இந்த கிராமம் ஆரிஃப்வாலா என்று அழைக்கப்பட்டது. அவரின் கல்லறை ஆரிப்வாலாவின் ரயில் நிலையத்திற்கு அருகில் அமைந்துள்ளது. 1908 ஆம் ஆண்டில், துணை ஆளுநர் ஹர்பர்ட் என்பவர் புதிய நகரமான அரிஃப்வாலாவை நிறுவினார். இப்பகுதியில் வசிக்கும் மிக முக்கியமான இனக்குழுக்கள் ராஜ்பூத் மோஹ்லா, குஜ்ஜார், அரேன், ராஜா, கரல், ராய், ராணா, சுகேரா மற்றும் டோக்ரா என்பவர்கள் ஆவார்கள். 1987 ஆம் ஆண்டில் ஆரிஃப்வாலா துணைப்பிரிவு என்ற நிலைக்கு உயர்த்தப்பட்டது. 1995 ஆம் ஆண்டில் இப்பகுதி பாக்பட்டன் மாவட்டத்துடன் இணைக்கப்பட்டது. ஆரிப்வாலாவிற்கு அருகிலுள்ள பிரபலமான இடம் கபாலா ஆகும். அரேன் இனத்தவர் இங்கு வசிக்கும் முக்கிய இனக்குழுவினர் ஆவார்கள். இவர்கள் பெரும்பாலும் விவசாயிகள்.  

சக் 159 இ.பி. கிராமம் ஆரிப்வாலாவில் இருந்து 5 கி.மீ தூரத்தில் உள்ளது. சையத் ஆபிட் உசேன் சைதி என்பவர் மேற்கொண்ட குறிப்பிடத்தக்க முயற்சிகளின் அடிப்படையில் நிறைய வளர்ச்சி பணிகள் மேற்கொள்ளப்பட்டன. இவர் சக் 159 ஈபி கிராமத்தில் மின்சாரம் வழங்க போராடியவர் ஆவார். 1960 ஆம் ஆண்டுகளின் முற்பகுதியில் சக் 159 ஈபியை மாதிரி கிராமமாக அங்கீகரிக்க முடிந்தது. ஆரிஃப்வாலா தெஹ்ஸில் நிர்வாக ரீதியாக 30 நகராட்சிகளாக பிரிக்கப்பட்டுள்ளது.  

## மக்கட்தொகை
இந்த கிராமத்தில் வசிக்கும் மக்களில் பெரும்பாலானவர்கள் விவசாயிகள் ஆவார்கள். சுமார் 75% வீதமான மக்கள் கிராமங்களில் வாழ்கின்றனர். 25% வீதமான மக்கள் மட்டுமே நகர்ப்புறத்தில் வாழ்கின்றனர். ஆனால் ஆரிஃப்வாலா வளாகத்தில் தொழில்மயமாக்கலினால் மக்கள் நகர்ப்புற பகுதிகளுக்கு இடம்பெயர்கின்றனர். ஆரிஃப்வாலா தெஹ்ஸில் 295,146 ஏக்கர் (5 கி.மீ 2 ) பரப்பளவில் 720,000 மக்கட் தொகையைக் கொண்டது. நகர்ப்புற பகுதி 457 ஏக்கர் (1.82 கி.மீ. 2 ) ஆகும். மேலும் விவசாய பகுதி 1274 ஏக்கர் (3.18 கி.மீ.²) பரப்பளவைக் கொண்டுள்ளது. பஞ்சாபி முதன்மை மொழியாக பேசப்படுகின்றது. ஆனால் உருது மொழியும் பரவலாக பயன்படுத்தப்படுகிறது.  

## பொருளாதாரம்
உள்ளூர் பொருளாதாரத்திற்கு விவசாயம் முக்கிய பங்காற்றுகின்றது. குறிப்பாக பருத்தி, தானியங்கள், உருளைக்கிழங்கு, கோதுமை, மக்காச்சோளம் மற்றும் அரிசி என்பன பாகிஸ்தான் மற்றும் உலகம் முழுவதும் ஏற்றுமதி செய்யப்படுகிறது. அரிஃப்வாலாவின் தானிய சந்தை பாகிஸ்தானின் மிகப்பெரிய தானிய சந்தைகளில் ஒன்றாகும். இங்குள்ள விவசாயிகள் பல்வேறு வகையான காய்கறிகளை பயிரிடுகின்றனர். அவை பாகிஸ்தான் முழுவதும் ஏற்றுமதி செய்யப்படுகின்றன.  

## தொழில்
ஆரிப்வாலா நகரத்தின் தொழில்கள் பிரதானமாக வேளாண் சார்ந்தவையாகும். முக்கிய தொழில்களில் பானம் மற்றும் உணவு பதப்படுத்தல், அரிசி ஆலைகள், பருத்தி விதை நீக்கும் ஆலைகள், மாவு ஆலைகள், உர நிறுவனங்கள், காய்கறி நெய் மற்றும் சமையல் எண்ணெய் ஆலைகள், கோழி தீவனம், விதைகள் பதப்படுத்துதல் மற்றும் தோல் பொருட்கள் ஆகியவை அடங்கும்.  

## காலநிலை
ஆரிப்வாலாவில் கோடைக்கால வெப்பநிலை 45&nbsp;°C ஆகவும், குளிர்கால வெப்பநிலை 05&nbsp;°C ஆகவும் இருக்கும். புறநகர்ப் பகுதிகளின் மண் மிகவும் வளமானதாகும்.